ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 45**

**din 28 martie 2024**

1. **privind aprobarea documentației tehnico-economice**
2. **(faza D.A.L.I.) și a indicatorilor tehnico-economici pentru obiectivul de investiții**
3. **„Centru Comunitar Integrat Câmpulung Moldovenesc”**
4. **finanțat prin** **Planul Național de Redresare și Reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014**

Consiliul Local al municipiului Câmpulung Moldovenesc, întrunit în ședința ordinară din data de 28 martie 2024;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 10689 din 27.03.2024;

-Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 10690 din 27.03.2024;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 10691 din 27.03.2024;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 10692 din 27.03.2024;

-Avizul Comisiei de specialitate a Consiliului Local;

-Prevederile Ghidului specific aferent Planului național de redresare și reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014;

-Hotărârea Consiliului Local al Municipiului Câmpulung Moldoveenesc nr. 5 din 25.01.2023 privind aprobarea proiectului Centru Comunitar Câmpulung Moldovenesc și a cheltuielilor legate de proiect;

-Contractul de finanțare numărul 1000/159/CCI/15.12.2023 încheiat cu Ministerul Sănătății, în calitate de coordonator de reforme și investiții PNRR/C12/I1.4, pentru implementarea proiectului „Centru Comunitar Integrat Câmpulung Moldovenesc”;

-Prevederile art. 44 alin. (1) și art. 45 din Legea finanțelor publice locale nr. 273/2006, cu modificările și completările ulterioare;

-Art. 5 alin. (1) lit. a). din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

În temeiul art. 129 alin. (2) lit. b), lit. d), alin. (4) lit. d), alin. (7) lit. k), art. 196 alin. (1) lit. a) din Ordonanța de urgență 57/2019 privind Codul Administrativ, cu modificările și completările ulterioare,

### H O T Ă R Ă Ş T E:

**Art.1.**Se aprobă documentația tehnico-economică (faza D.A.L.I.) și indicatorii tehnico-economici pentru obiectivul de investiții „Centru Comunitar Integrat Câmpulung Moldovenesc”, potrivit anexei care face parte integrantă din prezenta hotărâre.

**Art.2**.Se aprobă valoarea totală a proiectului „Centru Comunitar Integrat Câmpulung Moldovenesc”, în sumă 923.950,77 lei inclusiv T.V.A., din care lucrări efective de construcții (C+M) în valoare de 814.678,75 lei inclusiv T.V.A.

**Art.3**.Se aprobă contribuția Municipiului Câmpulung Moldovenesc, în cuantum de 95.140,41 lei inclusiv T.V.A., reprezentând cheltuielile neeligibile ale proiectului „Centru Comunitar Integrat Câmpulung Moldovenesc”*.*

**Art.4.**Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Varvaroi Vasile - Lucian** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |